**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ԱՌԹԻՎ**05.10.2017 թ.

Հարգարժան ուսուցիչներ.

Շնորհավորում եմ բոլորիդ ՈՒսուցչի օրվա կապակցությամբ :

Ցանկանու եմ Ձեր շնորհաշատ աշխատանքը մշտապես ուղեկցվի գնահատանքի խոսքերով, անսպառ եռանդով և հաջողություններով:

ՈՒսուցիչ՝ խորիմաստ բնութագիր, որն իր մեջ ամփոփում է դաստիարակ, ունակ, պատասխանատվություն, վստահություն, հարգանք, ներուժ գիտելիքի մատուցման գործում, սեր և հոգատարություն աշակերտի նկատմամբ: ՈՒստի, մենք խորին երախտագիտությամբ ենք արտաբերում ՈՒսուցիչ բառը, որը խոսում է մանկավարժի հանդեպ մեր ունեցած սիրո և վստահության մասին:

Հայ ժողովուրդը մշտապես պատկառանքով է վերաբերվել ուսուցիչներին, նրանց անխոնջ աշխատանքին: Հայ ուսուցիչն անուրանալի ավանդ ունի մեր պատմական հաղթանակների կերտման գործում: Մաշտոցյան րաբունապետներից մինչև այսօր ձեր տքնաջան աշխատանքի շնորհիվ է պահպանվել հայոց ոսկետառ գիրն ու գրականությունը:

Այսօր էլ յուրաքանչյուր աշակերտի ուսուցանում եք հայրենին՝ հայրենասիրությամբ, տեխնիկական գիտությունը՝ գիտական նվաճումներով:

Ձեր նվիրական առաքելությամբ նպաստում եք ապագա սերնդի դաստիարակության գործին, նպաստում եք մրցունակ դպրոց կերտելու պետական քաղաքականությանը:

Ընտանիքում ստացած դաստիարակությունը շարունակվում է դպրոցում, ձեր հետևողական աշխատանքի շնորհիվ, որտեղ երեխան հասունանում և կոփվում է, որպես հասարակության համար լիարժեք և պիտանի մարդ, հայրենիքի՝ արժանի քաղաքացին և արժանի զինվորը:

Ձեր ազգօգուտ աշխատանքի արդյունքում դպրոցը հավերժ կմնա քաղաքակրթության յուրօրինակ կենտրոն:

Սիրելի ուսուցիցներ, երեխաների միտքն ու հոգին դարբնող մանկավարժներ .

Շնորհակալություն Ձեզ, որ այսօր էլ մեսրոպահանճար լեզվով կրթում և դաստիարակում եք 21-րդ դարի հայ մարդուն : Կրթության արդյունավետ բանալին եղել և մնում է ձեր ձեռքերում, որը բացվում է ուսումնառության տարիներին, դասարանում, թե լսարանում, ձեր քրտնաջան աշխատանքի շնորհիվ:

Կրկին անգամ շնորհավորում եմ Ձեզ մասնագիտական տոնի առթիվ:

Շնորհավոր տոնդ՝ սիրելի ՈՒսուցիչ:

**Թալին համայնքի ղեկավար՝ Ս. Արամյան**